|  |  |
| --- | --- |
| бөлімі | Гидросфера |
| Мұғалімнің аты-жөні | Қожабай.Нұрлы.Байырбекұлы |
| Күні: |  |
| Сынып 7 | Қатысушылар саны: Қатыспағандар саны : |
| тақырыбы | Дүниежүзілік мұхиттың географиялық жағдайы |
| Оқу бағдарламаға сәйкес оқу мақсаттары | 7.3.3.4 -мұхит және оның құрамдас бөліктерін жоспар бойынша сипаттайды |
| Сабақ мақсаттары | **Барлық оқушылар-**Дүниежүзілік мұхиттар туралы біледі.  **Басым оқушылар-** Дүниежүзілік мұхиттың бөліктерін анықтайды.  **Кейбір оқушылар-** Мұхиттардың бөліктерінің географиялық жағдайын түсінеді. |

Сабақ барысы:

|  |  |  |  |  |
| --- | --- | --- | --- | --- |
| Сабақ кезеңі\уақыт | Мұғалімнің әрекеті | Оқушының әрекеті | Бағалау | Ресурстар |
| Басы | **I.Ұйымдастыру кезеңі**  **1.** «Шаттық шеңбері»  **2.**Оқушыларды 2 топқа біріктіру  **II. Алдыңғы білім:**  1. «Зымыран сұрақтар»  2. «Сандар сөйлейді»  **III. Жаңа сабақ**  1. Бейне үзінді «Мұхиттар қалай пайда болған?»  2. Дүниежүзілік мұхиттың географиялық жағдайы  3. Сергіту сәті  **IV. Кері байланыс**   1. Постер қорғау. 2. «Ғажайып ондық»   **V. Бағалау** | Оқушы өз жұбын табады  Әдіс арқылы қайталау  Сұрақ жауап орындайды |  | Интерактивті тақта  Интернет желілері  Оқулық |
| Ортасы | Берілген мәтіндерді балалар оқып алады.  **1. Неше мұхит бар?**  **2. Қандай құрлықтар аралығында орналасқан?**  **3. Мұхит суы ішуге жарамды ма?**  Дүниежүзілік мұхит. Глобусты алып қарасақ, жер шарының көпшілік бөлігін су басып жатқанын көреміз. Ол Дүниежүзілік мұхит деп аталады. Дүниежүзілік мұхиттың үлесіне бүкіл Жер бетінің 3/4 бөлігі немесе 361 млн км2 тиеді.  Дүниежүзілік мұхит бөлек - бөлек аттары бар жеке мұхиттардан тұрады, бірақ олардың бәрі бір - біріне жалғасып жатыр.  Дүниежүзілік мұхиттың кез келген нүктесінен келесі нүктесіне құрлыққа аяқ баспай жетуге болады (жарты шарлар картасынан байқап көріңдер).  Мұхиттар мен теңіздер қоршап жатқан құрлықты материктер немесе континенттер деп атайды. Дүние жүзінде алты материк бар. Олар: Еуразия, Африка, Солтүстік Америка, Оңтүстік Америка, Аустралия және Антарктида.  Құрлықтың барлық жағынан су қоршаған шағын бөлігі арал деп аталады (картадан Гренландия, Мадагаскар, Исландия аралдарын табыңдар).  Құрлықтың су кеңістігіне терең сұғынып кіріп тұрған бөлігін түбек деп |  | Смаликтер арқылы  ҚБ өзін өзі бағалау  **ҚБ: «Баспалдақ» әдісі 1.Білімім төмен**  **2.Орташа 3.Орташадан жоғары 4. Жоғары**  **ҚБ**: Мұғалім тарапынан жүретін бағалау «Ауызша мадақтау | Интернет ресурстары: |
|  | атайды (картадан Апеннин және Лабрадор түбектерін табыңдар).  Дүниежүзілік мұхит төрт бөліктен тұрады.  Тынық мұхит – Жер шарындағы ең үлкен (180 млн км2) әрі ең терең мұхит. Көлемі жағынан қалған үш мұхитқа парапар. 1520 – 1521 жылдары Ф. Магеллан дүние жүзін айналу саяхаты кезінде осы мұхитты алғаш рет жүзіп өтті. Жүзу кезінде ешқандай дауылға ұшырамағандықтан, саяхатшылар оған «Тынық мұхит» деген ат берді.  Мұхит пен құрлық аудандарының арақатысы  Тынық мұхит Солтүстік және Оңтүстік Американың батыс жағалауларынан бастап Еуразияның шығыс бөлігіне және Аустралия мен Антарктидаға дейінгі аумақты алып жатыр.  Тынық мұхитта бүкіл Дүниежүзілік мұхиттың ең терең жері – Мариан шұңғымасы бар, оның тереңдігі 11022 м.  Атлант мұхиты Тынық мұхиттан екі есе кіші (92 млн км2). Солтүстік және Оңтүстік Американың шығысынан бастап Еуразия мен Африканың батысына және Антарктидаға дейін барады.  Ол солтүстік полярлық аймақтан оңтүстік полярлық аймаққа дейін созылып кетеді. Атлант мұхиты арқылы батыс және шығыс жарты шарда орналасқан елдерді бір - бірімен жалғастыратын аса маңызды кеме жолдары өтеді. Мұхиттың өн бойы кеме қатынасына игерілген.  Үнді мұхиты оңтүстік жарты шардың едәуір бөлігін алып жатыр (75 млн км2). Бұл – ең жылы мұхит (жарты шарлар картасынан Үнді мұхитының қандай материктердің аралығында жатқанын анықтаңдар). Үнді мұхиты суының таза, көгілдірлігімен де ерекше көзге түседі. Өйткені оның оңтүстік бөлігіне құятын өзен аз.  Солтүстік Мұзды мұхит – мұхиттардың ішіндегі ең шағыны (14 млн км2). Ол Солтүстік Америка және Еуразия жағалауларымен шектеледі. Оның көпшілік бөлігін жыл бойы мұз басып жатады. Солтүстік Мұзды мұхиттың тағы бір ерекшелігі – ол басқа мұхиттарға қарағанда тайыз болып келеді. Материктердің шеті мұхит түбіне өтетін жерінде тереңдік 200 м - ден аспайды. Ол әсіресе Еуразия жағалауында жалпақ өңір құрайды. Мұхитта ірі аралдар көп.  2. Мұхит бөліктері. Мұхит бөліктеріне теңіздер, шығанақтар, бұғаздар жатады.  Теңіз – мұхиттың суының қасиеті мен жануарлар дүниесі жөнінен оқшауланып тұратын бөлігі. Теңіздер көбінесе құрлық жағалауында болады, бірақ кейде ашық мұхитта да кездеседі (мысалы, Саргасс теңізі, Фиджи теңізі). Әдетте, теңізді мұхиттан түбектер, аралдар немесе су астындағы жоталар бөліп тұрады.  Материкке сұғына еніп жататын теңіздерді ішкі теңіздер деп атайды (мысалы, Қара теңіз, Жерорта теңізі. Олар қай мұхиттың бөліктері болып табылады?). Материктердің маңында орналасқан теңіздерді шеткі теңіздер дейді. Шеткі теңіздерге – Еуразия жағалауындағы Баренц, Кара, Лаптевтер, Жапон, Охота, Шығыс Қытай және т. б. теңіздер жатады.  Шығанақ – мұхиттың немесе теңіздің құрлыққа сұғына еніп жатқан шағын бөлігі. Атлант мұхиты Солтүстік Америка жағалауындағы Гудзон, Мексика шығанақтарын, ал Үнді мұхиты Еуразияның оңтүстігіндегі Парсы шығанағын құрайды.  Дүниежүзілік мұхиттың бөліктері бір - бірімен бұғаздар арқылы жалғасады. Бұғаз – екі жағынан материктердің немесе аралдардың жағалары қысып шектеп тұрған енсіз су айдыны. Бұғаздардың ені әр түрлі. Ені ең кең (950 км) және терең (5248 м) бұғаз – Дрейк бұғазы; ал ең ұзыны (1670 км) –Мозамбик бұғазы.  Ішкі теңіздер (Жерорта, Қара)  Теңіздер (Саргасс, Фиджи)  Шеткі теңіздер (Баренц, Кар, Охот, Жапон)  Мұхит бөліктері  Шығанақ (Гудзон, Мексика, Парсы)  Бұғаздар (Дрейк, Мозамбик)  **№1 тапсырма.**Тақырыпқа қатысты терминдермен жұмыс. Топтық жұмыс. Сәйкестендіру.  **Мұхит –** гидросфераның негізгі бөлігі, жерді қоршап жатқан үлкен су айдыны.  **Теңіз –** мұхиттың құрлыққа сұғына кіріп орналасқан немесе оның өзге бөліктерінен құрлық жағалаулары, түбектер немесе аралдармен бөлектеніп жатқан кішігірім бөлігі.  **Шығанақ** – мұхит, теңіз, көлдің құрлыққа сұғына еніп жатқан және негізгі су айдынымен еркін, тұрақты су алмасатын бөлігі.  **Бұғаз** – құрлықтың екі телімін бөліп жатқан және жеке мұхиттар мен теңіздерді немесе олардың бөліктерін жалғастыратын айтарлықтай тар су кеңістігі.  **Критериалды бағалау:** оқушылар барлық терминдердің анықтамасын дұрыс анықтай алады.  **Дескриптор:**   1. 4 терминді де дұрыс анықтаса- 4 б   3 терминді анықтаса - 3 б  2 терминді анықтаса - 2 б  **№2 тапсырма. Оқулықпен жұмыс. Кесте толтыру.**Топтық жұмыс  Оқушылар дүние жүзілік мұхиттарға (көлемі, географиялық орны, ерекшелігі, теңіздері, бұғаздары, шығанақтары, қандай құрлықтарды шайып жатқатына)сипаттама береді.  **№3 тапсырма. Сандық диктант.** Жеке жұмыс**.** Оқушылар төмендегі сөздерді кестенің тиісті жеріне орналастырып шығады.  *1) Аляска шығанағы, 2) Мозамбик бұғазы, 3)Жерорта теңізі, 4) Қызыл теңіз,*  *5) Чукот теңізі, 6) Жапон теңізі,  7) Мексика шығанағы, 8) Кар теңізі*   |  |  |  |  |  |  |  |  | | --- | --- | --- | --- | --- | --- | --- | --- | | ***Тынық*** | | ***Атлант*** | | ***Үнді*** | | ***Солт.м*** | | |  |  |  |  |  |  |  |  |   **Критериалды бағалау:** Мұхиттардың құрамдас бөліктерін дұрыс орналастыра біледі  **Дескрипторлар:**   1. Тынық мұхитының құрамдас бөлігінің екеуін де дұрыс тапса – 2 б;   біреуін дұрыс тапса – 1 б   1. Атлант мұхитының құрамдас бөлігінің екеуін де дұрыс тапса – 2 б   біреуін дұрыс тапса – 1 б   1. Үнді мұхитының құрамдас бөлігінің   екеуін де дұрыс тапса – 2 б  біреуін дұрыс тапса – 1 б   1. Солтүстік мұзды мұхитының құрамдас бөлігінің екеуін де дұрыс тапса – 2 б   біреуін дұрыс тапса – 1 б |  |  |  |
|  | ***Кері байланыс***  Жаңа сабақты пысықтау мақсатында оқушылар **«Галереяны шарлау» әдісі** арқылы  **1.Гидросфера тобы:Дүниежүзілік мұхиттар**  **2.Су ресурсы тобына :Мұхит бөліктері**туралы екі топ постер қорғайды және мұхиттар мен оның бөліктерін картадан көрсетеді.  **Дискриптор:**  1.Дүниежүзілік мұхиттарды атап, географиялық орнын, тереңдігін айта алады.  2.Мұхиттарды картадан көрсете алады.  3. Мұхиттардың құрамдас бөліктерін атап айта алады.  **«Бағдаршам» әдісі арқылы екі топ бірін – бірі бағалайды.** |  |  |  |
| Сабақтың соңы: | **Жаңа сабақты бекіту**  «Ғажайып ондық» арқылы жаңа сабақ бойынша бекіту сұрақтарын қоямын.  **Бағалау**  Критерийалды бағалау.  Әр топтағы бағалау парақшасы арқылы ұпай санын есептеу. | Бүгінгі сабақтан түйген ойлары мен тұжырымдарына байланысты кері байланыс жасайды. |  | Рефлексия парағы |